Document ID: 32007D0785

KOMISIJAS LĒMUMS
(2007. gada 3. decembris),
ar ko groza Lēmumu 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu mājputniem Apvienotajā Karalistē, Rumānijā un Polijā
(izziņots ar dokumenta numuru K(2007) 6109)
(Dokuments attiecas uz EEZ)
(2007/785/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 11. decembra Direktīvu 89/662/EEK par veterinārajām pārbaudēm Kopienas iekšējā tirdzniecībā, lai izveidotu iekšējo tirgu (1), un jo īpaši tās 9. panta 4. punktu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (2), un jo īpaši tās 10. panta 4. punktu,
ņemot vērā Padomes 2005. gada 20. decembra Direktīvu 2005/94/EK, ar ko paredz Kopienas pasākumus putnu gripas kontrolei un atceļ Direktīvu 92/40/EEK (3), un jo īpaši tās 63. panta 3. punktu,
tā kā:
(1)
Komisijas 2006. gada 14. jūnija Lēmumā 2006/415/EK par dažiem aizsardzības pasākumiem saistībā ar augsti patogēnu H5N1 apakštipa putnu gripu Kopienas mājputniem un Lēmuma 2006/135/EK atcelšanu (4) paredzēti noteikti aizsardzības pasākumi, kas piemērojami, lai nepieļautu minētās slimības izplatīšanos, tostarp A un B apgabalu noteikšana, kolīdz rodas aizdomas par slimības uzliesmojumu vai tas ir apstiprināts.
(2)
Pēc augsti patogēnas H5N1 apakštipa putnu gripas uzliesmojuma Apvienotajā Karalistē, Suffolk grāfistē, Lēmumu 2006/415/EK grozīja ar Lēmumu 2007/731/EK (5), lai izdarītu grozījumus Lēmuma 2006/415/EK pielikumā.
(3)
Aizsardzības pasākumi, ko veikusi Apvienotā Karaliste saskaņā ar Lēmumu 2006/415/EK, tostarp A un B apgabalu noteikšana, kā paredzēts minētā lēmuma 4. pantā, tagad ir pārskatīti Pārtikas aprites un dzīvnieku veselības pastāvīgajā komitejā.
(4)
Ierobežotajā zonā ir bijis atkārtots slimības uzliesmojums, tādēļ jākoriģē ierobežotās zonas robežas un pasākumu ilgums, ņemot vērā epidemioloģisko situāciju.
(5)
Pēc augsti patogēnas H5N1 apakštipa putnu gripas uzliesmojuma kādā lauku saimniecībā Rumānijā, Tulcea reģionā, Lēmumu 2006/415/EK grozīja ar Lēmumu 2007/770/EK (6), lai izdarītu grozījumus Lēmuma 2006/415/EK pielikumā.
(6)
Aizsardzības pasākumi, ko veikusi Rumānija saskaņā ar Lēmumu 2006/415/EK, tostarp A un B apgabalu noteikšana, kā paredzēts minētā lēmuma 4. pantā, tagad ir pārskatīti Pārtikas aprites un dzīvnieku veselības pastāvīgajā komitejā.
(7)
Polija ir informējusi Komisiju par diviem augsti patogēnas H5N1 apakštipa putnu gripas uzliesmojuma gadījumiem mājputnu saimniecībās Brudzeń Duży gminā tās teritorijā un veikusi atbilstīgos pasākumus, kas noteikti Lēmumā 2006/415/EK, tostarp minētā lēmuma 4. pantā paredzēto A un B apgabalu noteikšanu.
(8)
Komisija sadarbībā ar Poliju pārbaudīja šos pasākumus un ir gandarīta, ka A un B apgabalu robežas, kurus noteikusi minētās dalībvalsts kompetentā iestāde, ir pietiekamā attālumā no faktiskās slimības uzliesmojuma vietas. Tāpēc A un B apgabalu Polijā var apstiprināt un noteikt to, cik ilgi šādi reģionāli ierobežojumi būs spēkā.
(9)
Tāpēc attiecīgi jāgroza Lēmums 2006/415/EK.
(10)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2006/415/EK pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2007. gada 3. decembrī

Labels: 17
0
3
6
18